Predgrađe
Predgrađe je naziv za uglavnom stambeno naselje ili područje mješovite namjene a koje postoji kao dio grada ili urbane zone.. Predgrađa se prvi put u velikoj mjeri pojavljuju tokom 19. i 20. vijeka kao rezultat ubrzanog razvoja željezničkog i drumskog transporta. Općenito govoreći, predgrađa imaju manju gustinu stanovništva od gradskih četvrti unutar metropolitanskog područja, a većina stanovnika predgrađa na dnevnoj osnovi odlazi u centralne dijelove grada zbog posla ili drugih aktivnosti. Međutim, ima i mnogo izuzetaka, uključujući industrijska predgrađa, planirane zajednice i satelitske gradove. Kod predgrađa se može uočiti tendencija širenja istih oko gradova koji imaju obilje nenaseljenog područja pogodnog za gradnju. Postoje različite situacije vezane za status predgrađa. U nekim dijelovima svijeta, kao što su Australija, Kina, Novi Zeland, Ujedinjeno Kraljevstvo pa i pojedine savezne američke države, nova predgrađa se u administrativnom smislu pridružuju gradovima oko kojih su nastali. aneksuje susednim gradovima. S druge strane, u državama poput Saudijske Arabije, Kanade, Francuske i većeg dijela SAD-a, mnoga predgrađa ostaju odvojene općine ili ostaju dijelom većeg područja lokalne samouprave kao što su okruzi.